Komisjoni määrus (EMÜ) nr 1176/91,

6. mai 1991,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 315/91, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 6. mai 1991

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 37, 9.2.1991, lk 24.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Komplekt kahest jaemüügiks pakendatud rõivaesemest, mille moodustavad:a)kerge mitmevärvilise trükimustriga silmkoerõivas (100 % puuvilla), mis on ette nähtud keha ülaosa katmiseks, millel on pikad varrukad ja liibuv eest osaliselt avatav kaelus, mis suletakse nööpkinnisega parem pool üle vasaku. Rõiva kaeluses, varrukaotstes ja allääres on pükstega sama värvi soonik;b)ühevärvilised kerged silmkoelised püksid (100 % puuvilla), mis ulatuvad vööst pahkluuni ja mille vöökoht on lõhikuta. Rõivast saab vöökohast kummipaelaga kokku tõmmata ja püksisäärte otstes on soonik.(Vt foto nr 446) | 61083190 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6108, 610831 ja 61083190 sõnastusega. Võttes arvesse rõivaesemete üldilmet ja kanga kergust, tuleb seda komplekti käsitada pidžaamana. |

2.Komplekt kahest jaemüügiks pakendatud rõivaesemest, mille moodustavad:a)kahevärviline (triibuline) kerge silmkoerõivas (100 % puuvilla), mis on ette nähtud keha ülaosa katmiseks, millel on pikad varrukad ja avar lõhikuta ümarkaelus. Rõiva kaeluses, varrukaotstes ja allääres on soonik ja esiküljel on kaunistus;b)samast kangast püksid, mis ulatuvad vööst pahkluuni ja mille vöökoht on lõhikuta. Rõivast saab vöökohast kummipaelaga kokku tõmmata ja püksisäärte otstes on soonik.(Vt foto nr 464) | 61083190 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 61 märkusega 8 ning CN-koodide 6108, 610831 ja 61083190 sõnastusega. Võttes arvesse rõivaesemete üldilmet ja kanga kergust, tuleb seda komplekti käsitada pidžaamana. |

3.Kerge kahest erivärvilisest riidest sirgelõikeline rõivas (100 % puuvilla), mis on ette nähtud keha ülaosa katmiseks; rõival on liibuv ümarkaelus, lühikesed varrukad, rinna kohal kaks taskut ja pingutuspaelaga kapuuts. Rõivas on eest täielikult avatav ja see suletakse nööpkinnisega vasak pool üle parema; varrukaotsad ja alläär on palistatud (vabaajasärk).(Vt foto nr 462) | 62052000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6205 ja 62052000 sõnastusega. Vt ka harmoneeritud süsteemi selgitavaid märkusi rubriigi 6205 kohta. |

4.Kerge sirgelõikeline rõivas (100 % puuvilla), mis on ette nähtud keha ülaosa katmiseks, millel on liibuv ümarkaelus, pikad kätistega varrukad, rinna kohal kaks taskut ja pingutuspaelaga kapuuts. Rõivas on eest täielikult avatav ja see suletakse nööpkinnisega vasak pool üle parema. Selle taskutel on kaunistused ja seljaosal trükk-kaunistus; alläär on palistatud (vabaajasärk).(Vt foto nr 463) | 62052000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6205 ja 62052000 sõnastusega. Vt ka harmoneeritud süsteemi selgitavaid märkusi rubriigi 6205 kohta. |

+++++ TIFF +++++

|

--------------------------------------------------